《赠吴处玄诗》
魏晋·邯郸淳

我受上命，来随临菑。与君子处，曾未盈期。见召本朝，驾言趣期。

群子重离，首命于时。饯我路隅，赠我嘉辞。既受德音，敢不答之。

余惟薄德，既局且鄙。见养贤侯，于今四祀。既庇西伯，永誓没齿。

今也被命，义在不俟。瞻恋我侯，又慕君子。行道迟迟，体逝情止。

岂无好爵，惧不我与。圣主受命，千载一遇。攀龙附凤，必在初举。

行矣去矣，别易会难。自强不息，人谁获安。愿子大夫，勉篑成山。

天休方至，万福尔臻。

作者简介：邯郸淳（约132年—221年），一作浮，又名竺，字子叔（一作子淑），又字子礼（或作正礼），东汉时颍（yǐng）川阳翟（dí）（今禹州市）人，三国魏书法家，官至给事中。他不经意的闲逸文作——《笑林》和《艺经》，讲述了当时的许多笑话、噱头、善喻、讥讽、幽默趣事以及当时流行的投壶、米夹、掷砖、马射、弹棋、棋局、食籁等诸般游艺项目，成为中国最早的笑话和杂耍专著。